Komisjoni otsus,

12. aprill 2002,

millega muudetakse määrusi 2000/666/EÜ ja 2001/106/EÜ liikmesriikides lindude importimiseks heakskiidetud karantiiniruumide või -keskuste loetelude näidise kehtestamise kohta

(teatavaks tehtud numbri K(2002) 1402 all)

(EMPs kohaldatav tekst)

(2002/279/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I punktis osutatud ühenduse erieeskirjades sätestatud loomatervishoiunõudeid, ning nende impordiks ühendusse, [1] viimati muudetud komisjoni otsusega 95/176/EÜ, [2] eriti selle artikli 17 lõike 3 punkti c ja artikli 18 lõike 1 neljandat taanet,

ning arvestades järgmist:

(1) Komisjoni otsuses 2000/666/EÜ, [3] viimati muudetud otsusega 2001/383/EÜ, [4] sätestatakse loomatervishoiu- ja sertifitseerimisnõuded muude lindude kui kodulindude impordiks ja nende karantiinitingimused.

(2) Mõnedes liikmesriikides on eespool nimetatud ekspordinõuete rakendamisel ilmnenud praktilisi probleeme, eelkõige menetlusel piiripunktides teadmiste vähesuse tõttu heakskiidetud karantiiniruumide või -keskuste kohta teistes liikmesriikides.

(3) Seepärast peavad liikmesriigid koostama heakskiidetud karantiiniruumide ja -keskuste loetelu, mis tuleks edastada komisjonile ja liikmesriikidele.

(4) Komisjoni otsuses 2001/106/EÜ [5] kehtestatakse elusloomade kogumiskeskuste, seemendusjaamade ja embrüokogumisrühmade loetelude näidis liikmesriikides ja nende loetelude edastamise viis; on otstarbekas ja asjakohane laiendada selle otsuse kohaldamisala, hõlmates muude kui kodulindude heakskiidetud karantiiniruumid või -keskused.

(5) Määrusi 2000/666/EÜ ja 2001/106/EÜ tuleb vastavalt muuta.

(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 2000/666/EÜ muudetakse järgmiselt.

1. Artikli 2 lõike 4 tekst asendatakse järgmisega:

"Linnud transporditakse heakskiidetud karantiiniruumidesse või -keskusesse, mis kuulub artikli 2 lõikes 5 sätestatud loetellu, ning karantiiniruumide või -keskuse vastutav isik esitab importijale kirjaliku teabe liikmesriigi keeles, millesse linnud eksporditakse, et linnud võetakse karantiini. Kõnealuses teabes peab olema selgelt märgitud karantiiniruumide või -keskuse nimetus, aadress ja loanumber ning see teave peab elektronposti või faksi teel jõudma piiripunkti enne partii saabumist piiripunkti või esitab selle teabe importija või tema esindaja lindude vabastamisel piiripunktist."

2. Artiklisse 2 lisatakse punktina 5 järgmine tekst:

"5. Liikmesriigid edastavad heakskiidetud karantiiniruumide või keskuste loetelu koos loanumbritega ning pädeva kohaliku veterinaarüksuse nime ja ANIMO-numbri teistele liikmesriikidele ja komisjonile, samuti muudatused nimetatud loetelus, vastavalt otsuse 2001/106/EÜ sätetele."

3. Artikli 3 lõikele 4 lisatakse järgmine lause:

"See luba tühistatakse, kui kõnealuseid tingimusi enam ei täideta."

4. Artikli 4 lõikes 2 asendatakse sõnad "vähemalt seitsme päeva, aga mitte üle" sõnaga "jooksul".

5. Otsuse 2000/666/EÜ A lisa asendatakse käesoleva otsuse lisaga.

Artikkel 2

Otsust 2001/106/EÜ muudetakse järgmiselt.

1. Pealkiri asendatakse järgmisega:

"Komisjoni otsus, milles kehtestatakse liikmesriikide poolt vastavalt ühenduse erinevatele veterinaar- õigusaktidele heakskiidetud üksuste loetelude näidis ning nende loetelude komisjonile edastamise eeskirjad".

2. I lisa a osasse lisatakse punkt 4:

"4. Vastavalt direktiivi 92/65/EMÜ artikli 18 lõike 1 neljandale taandele ja otsusele 2000/666/EÜ heakskiidetud lindude karantiiniruumid või -keskused."

3. II lisa a osasse lisatakse punkt IV:

+++++ TIFF +++++

Artikkel 3

Käesolev otsus on adresseeritud liikmesriikidele.

Brüssel, 12. aprill 2002

Komisjoni nimel

komisjoni liige

David Byrne

[1] EÜT L 268, 14.9.1992, lk 54.

[2] EÜT L 117, 24.5.1995, lk 23.

[3] EÜT L 278, 31.10.2000, lk 26.

[4] EÜT L 137, 19.5.2001, lk 28.

[5] EÜT L 39, 9.2.2001, lk 39.

--------------------------------------------------

LISA

“A LISA

+++++ TIFF +++++

+++++ TIFF +++++

+++++ TIFF +++++

--------------------------------------------------